ગુરુ ઘરઆંગણે આવ્યા છતાં તેમનાં પ્રવચનો સાંભળવા નહોતો જતો એવું જણાવીને ડૉ. ટેકચંદ વીરાએ કહ્યું હતું કે ‘ઘાટકોપર (ઈસ્ટ)ની ભાટિયાવાડીમાં આચાર્ય યુગભૂષણવિજયજી મહારાજસાહેબ આવ્યા હતા, પણ તેમનાં પ્રવચનો સાંભળવા હું નહોતો જતો. એવા સમયે ડૉ. કમલેશ પરીખ મારા કલ્યાણમિત્ર બનીને આવ્યા હતા. ૨૦૦૨-’૦૩માં તેઓ મને મહારાજસાહેબના વંદન કરવા મુલુંડ લઈ ગયા. એ પરિચય રોમાંચક બન્યો અને એ દિવસથી મેં અનેક તપોની આરાધના શરૂ કરી હતી અને મહારાજસાહેબનાં વ્યાખ્યાનો સાંભળવાની શરૂઆત કરી હતી. ઘણાં વર્ષ સુધી હું ફક્ત જન્મે જ જૈન હતો, હવે કર્મે જૈન બનવા લાગ્યો હતો.’